KIRJE JUHISED

Fakultatiivne kindlustuskaitse kahjukindlustustegevuse puhul

Z0010 Äriliin Delegeeritud määruse (EL) 2015/35 I lisas määratletud äriliinide tähistamine aruandes. Valige üks järgmisest loetelust: 1– ravikulukindlustus 2– sissetuleku kaotuse kindlustus 3– tööõnnetuse ja kutsehaiguse kindlustus 4– mootorsõiduki valdaja vastutuskindlustus 5– maismaasõidukite kindlustus 6– merenduse, lennunduse ja transpordi kindlustus 7– tule- ja muu varakahju kindlustus 8– üldine vastutuskindlustus 9– krediidi- ja garantiikindlustus 10– õigusabikulude kindlustus 11– abistamisteenused 12– muud finantskahjud 13– ravikulude proportsionaalne edasikindlustus 14– sissetuleku kaotuse proportsionaalne edasikindlustus 15– tööõnnetuse ja kutsehaiguse proportsionaalne edasikindlustus 16– mootorsõiduki valdaja vastutuse proportsionaalne edasikindlustus 17– maismaasõidukite proportsionaalne edasikindlustus 18– merenduse, lennunduse ja transpordi proportsionaalne edasikindlustus 19– tule- ja muu varakahju proportsionaalne edasikindlustus 20– üldise vastutuse proportsionaalne edasikindlustus 21– krediidi ja garantii proportsionaalne edasikindlustus 22– õigusabikulude proportsionaalne edasikindlustus 23– abistamisteenuste proportsionaalne edasikindlustus 24– muude finantskahjude proportsionaalne edasikindlustus 25– tervisekindlustuse mitteproportsionaalne edasikindlustus 26– Isikukahjude mitteproportsionaalne edasikindlustus 27– Merenduse, lennunduse ja transpordi mitteproportsionaalne edasikindlustus 28– Varakindlustuse mitteproportsionaalne edasikindlustus

C0020 Edasikindlustusprogrammi kood Kindlustus- või edasikindlustusandja edasikindlustuse kood, mis on seotud edasikindlustusprogrammi valitseva lepinguga, mis kaitseb ka fakultatiivse edasikindlustusega kaetud riski. Edasikindlustusprogrammi kood on kooskõlas vormi S.30.03 – „Järgmisel aruandeaastal lõppev edasikindlustusprogramm“ – edasikindlustusprogrammi koodiga.

C0030 Riski tunnuskood Iga delegeeritud määruse (EL) 2015/35 I lisas kindlaks määratud kahjukindlustuse äriliini kohta tehakse valik 10 kõige olulisema riski hulgast riskipositsiooni osas, mille suhtes kohaldatakse järgmisel aruandeperioodil kehtivat fakultatiivset edasikindlustust (ka siis, kui need pärinevad eelmistest aastatest). Kood on kordumatu identifitseerimisnumber, mille määrab riski kindlaks teinud kindlustusandja, ja see peab jääma samaks ka järgmiste aastaaruannete puhul.

C0040 Fakultatiivse edasikindlustuse pakkumise tunnuskood Igale fakultatiivse edasikindlustuse pakkumisele tuleb määrata järjekorranumber, mis on riski puhul kordumatu. Fakultatiivse edasikindlustuse pakkumise tunnuskood on üksusepõhine.

C0050 Piiratud edasikindlustus või sarnane kokkulepe Edasikindlustuslepingu identifitseerimine. Valige üks järgmisest loetelust: 1– Ebatraditsiooniline või piiratud edasikindlustus (kui mis iganes edasikindlustusleping või finantsinstrument, mis ei põhine otseselt kahjuhüvitise põhimõttel või põhineb lepingu sõnastusel ja millel on piiratud või puudub tõendatav riski ülekandmise mehhanism) 2– Muu kui ebatraditsiooniline või piiratud edasikindlustus Piiratud edasikindlustuse või sarnase kokkuleppe puhul tuleb täita ainult kirjed, mis on teostatavad.

C0060 Proportsionaalne Märkige, kas edasikindlustusprogramm on proportsionaalne edasikindlustus, st kas see hõlmab edasikindlustajat, kes saab igalt kindlustusandja sõlmitud kindlustuslepingult kindlaksmääratud protsendi suuruse osa. Valige üks järgmisest loetelust: 1– proportsionaalne edasikindlustus 2– mitteproportsionaalne edasikindlustus

C0070 Selle äriühingu või isiku nimi, kellega risk on seotud Kui risk on seotud äriühinguga, märkige asjaomase äriühingu nimi. Kui oht on seotud füüsilise isikuga, kasutage kindlustuslepingu numbri asemel pseudonüümi ja esitage teave selle pseudonüümi all. Pseudonüümi all esitatud andmed on andmed, mida ei saa seostada teatava üksikisikuga ilma täiendavat teavet kasutamata, kui niisugust täiendavat teavet hoitakse eraldi. Seejuures tuleb säilitada järjekindlus. See tähendab, et sama kindlustusrisk tuleb esitada aastast aastasse sama pseudonüümi all.

C0080 Riski kirjeldus Esitatakse riski kirjeldus. Olenevalt delegeeritud määruse (EL) 2015/35 I lisas määratletud äriliinist märgitakse selle äriühingu, hoone või elukutse liik, mis on konkreetse riski vastu kindlustatud.

C0090 Kindlustuskaitsega hõlmatud riskikategooria kirjeldus Fakultatiivset riski hõlmava kindlustuskaitse peamise ulatuse kirjeldus. Tavaliselt moodustab see osa kirjeldusest, mida kasutatakse pakkumise identifitseerimiseks. Kindlustuskaitsega hõlmatud riskikategooria kirjeldus oleneb üksusest ja selle esitamine ei ole kohustuslik. Termin „riskikategooria“ ei põhine direktiivi 2008/138/EÜ või delegeeritud määruse (EL) 2015/35 terminoloogial, kuid seda võib käsitleda kui täiendavat võimalust esitada lisateavet kindlustusriski(de) kohta.

C0100 Kehtivusaeg (alguskuupäev) Märkige konkreetse kindlustuskaitse alguskuupäev (kindlustuskaitse kehtivuse alguse kuupäev) ISO 8601 kohaselt (aaaa-kk-pp).

C0110 Kehtivusaeg (lõppkuupäev) Märkige konkreetse kindlustuskaitse lõppkuupäev ISO 8601 kohaselt (aaaa-kk-pp). Kui kindlustuskaitse tingimused jäävad vormi täitmise ajal muutumatuks ja kindlustus- või edasikindlustusandja ei kasuta lõpetamisklauslit, siis on lõppkuupäev järgmine võimalik lõppkuupäev.

C0120 Valuuta Märkige fakultatiivse kindlustuskaitse pakkumise ajal kasutatud valuuta tähtkood ISO 4217 kohaselt. Fakultatiivse kindlustuskaitse puhul tuleb kõik summad kajastada selles valuutas, kui riiklik järelevalveasutus ei nõua teisiti. Kui fakultatiivset kindlustuskaitset pakutakse kahes eri valuutas, siis tuleb vormis kajastada peamine valuuta.

C0130 Kindlustussumma Suurim summa, mida kindlustusandja on kohustatud maksma kindlustuslepingu alusel. Suurim summa on seotud kindlustusriskiga. Kui fakultatiivne kindlustuskaitse hõlmab mitut riskipositsiooni/riski kogu riigis, märgitakse agregeeritud kindlustuslepingu piirmäärad. Kui risk on aktsepteeritud kaaskindlustuse alusel, kajastab kindlustussumma aruande esitanud kahjukindlustusandja vastutuse ülemmäära.

C0140 Kindlustusmudeli tüüp Kindlustusriski positsiooni ja edasikindlustuse vajalikkuse hindamiseks kasutatava kindlustusmudeli tüüp. Valige üks järgmisest loetelust: 1– Kindlustussumma: suurim summa, mida kindlustusandja on kohustatud maksma esialgse kindlustuslepingu alusel. Kindlustussumma suurus peab olema märgitud ka juhul, kui kindlustusmudeli tüüpi ei saa välja tuua. 2– Suurim võimalik kahju: kahju, mis võib tekkida kõige ebasoodsamate asjaolude enam või vähem harukordse kokkulangemise korral, näiteks kui tule levik peatub läbimatu takistuse taga või põleva materjali puudumise tõttu. 3– Suurim tõenäoline kahju: seda määratletakse kui hinnanguliselt suurimat kahju, mida võib põhjustada üks tulekahju või muu kahjujuhtum olukorras, kus esmaste eratuletõrjesüsteemide toimimise võime väheneb järsult, kuid teisesed kaitsesüsteemid ja -organisatsioonid (näiteks hädaabiteenistused ning erasektori ja/või avaliku sektori tuletõrje) toimivad ettenähtud viisil. Selle hinnangu puhul ei võeta arvesse suurõnnetusi, näiteks suurest tuleohtliku gaasi lekkest põhjustatud plahvatus, mis võib ohustada suurt ettevõtte ala, suure koguse lõhkeainete plahvatus, seismiline õnnetus, tsunami ja üleujutus, lennuki allakukkumine ning rohkem kui ühes piirkonnas toime pandud süütamine. See määratlus kätkeb endas suurima võimaliku kahju määratlust ja hinnangulise suurima kahju määratlust, mille kindlustusandjad, edasikindlustusandjad ja edasikindlustusmaaklerid on üldiselt omaks ja kasutusele võtnud. 4– Hinnanguline suurim kahju: kahju, mille võib vaatlusaluste asjaolude põhjal mõistlikult tuletada ja mille põhjustajaks on üks sündmus, mille toimumist võib pidada tõenäoliseks, kusjuures arvesse võetakse kõiki asjaolusid, mis võivad suurendada või vähendada kahju ulatust, kuid arvese ei võeta sellised kokkusattumusi ja katastroofe, mille toimumine ei ole küll võimatu, kuid on ebatõenäoline. 5– Muu: muude võimalike kindlustusmudelite kasutamise korral. Kui kasutatakse muud kindlustusmudelit, tuleb seda selgitada regulaarses järelevalvelises aruandes. Kuigi eespool nimetatud määratlusi kasutatakse delegeeritud määruse (EL) 2015/35 I lisas määratletud äriliini „Tule- ja muu varakahju kindlustus“ puhul, võib sarnased määratlusi esineda ka muude äriliinide puhul.

C0150 Summal põhinev kindlustusmudel Kindlustusriski suurim kahju vastavalt kasutatava kindlustusmudelile.

C0160 Fakultatiivne edasikindlustussumma (kõik edasikindlustusandjad) Fakultatiivne edasikindlustussumma on osa kindlustussummast, mis on edasi kindlustatud fakultatiivsel alusel. See summa on kooskõlas lahtris C0130 täpsustatud kindlustussummaga ja see kajastab fakultatiivsete edasikindlustajate vastutuse ülemmäära (100 %).

C0170 Fakultatiivne edasikindlustusmakse, mis on üle antud kõigile edasikindlustusandjatele 100 % ulatuses edasikindlustuse pakkumisest. Eeldatav aastane bruto- või edasikindlustusmakse (k.a edasiandmistasud), mis on üle antud edasikindlustusandjatele vastavalt selle osale.

C0180 Fakultatiivse edasikindlustuse vahendustasu Eeldatav vahendustasu koos aastase bruto- või edasikindlustusmaksega. Siin sisalduvad kõik edasiandmistasud, retrotsessiooni- ja esindustasud ning kasumiga seotud tasud, mis kujutavad endast aruandva kindlustusandja jaoks sissetulevaid rahavoogusid, mis kuuluvad maksmisele edasikindlustusandja poolt.

Fakultatiivne kindlustuskaitse elukindlustustegevuse puhul

Z0010 Äriliin Delegeeritud määruse (EL) 2015/35 I lisas määratletud äriliinide tähistamine aruandes. Valige üks järgmisest loetelust: 29– tervisekindlustus 30– kasumiosalusega kindlustus 31– investeerimisriskiga elukindlustus 32– muu elukindlustus 33– kahjukindlustuslepingutest tulenevad ja tervisekindlustuslepingutest tulenevate kohustustega seotud annuiteedid 34– kahjukindlustuslepingutest tulenevad ja kindlustuslepingutest tulenevate kohustustega (välja arvatud tervisekindlustuslepingutest tulenevate kohustustega) seotud annuiteedid 35– tervisekindlustuse edasikindlustus 36– elukindlustuse edasikindlustus

C0190 Edasikindlustusprogrammi kood Kindlustus- või edasikindlustusandja edasikindlustuse kood, mis on seotud edasikindlustusprogrammi valitseva lepinguga, mis kaitseb ka fakultatiivse edasikindlustusega kaetud riski. Edasikindlustusprogrammi kood on kooskõlas vormi S.30.03 – „Järgmisel aruandeaastal lõppev edasikindlustusprogramm“ – edasikindlustusprogrammi koodiga.

C0200 Riski tunnuskood Iga delegeeritud määruse (EL) 2015/35 I lisas kindlaks määratud elukindlustuse äriliini kohta tehakse valik 10 kõige olulisema riski hulgast riskipositsiooni osas, mille suhtes kohaldatakse aruandeperioodil kehtivat fakultatiivset edasikindlustust (ka siis, kui need pärinevad eelmistest aastatest). Kood on kindlustusandja määratud kordumatu identifitseerimisnumber, mida kasutatakse riski identifitseerimiseks filiaali sees, ja seda koodi ei saa kasutada sama filiaali sees muude riskide puhul ja see peab jääma samaks ka järgmiste aastaaruannete puhul.

C0210 Fakultatiivse edasikindlustuse pakkumise tunnuskood Igale fakultatiivse edasikindlustuse pakkumisele tuleb määrata järjekorranumber, mis on riski puhul kordumatu. Fakultatiivse edasikindlustuse pakkumise tunnuskood on üksusepõhine.

C0220 Piiratud edasikindlustus või sarnane kokkulepe Valige üks järgmisest loetelust: 1– Ebatraditsiooniline või piiratud edasikindlustus (kui mis iganes edasikindlustusleping või finantsinstrument, mis ei põhine otseselt kahjuhüvitise põhimõttel või põhineb lepingu sõnastusel ja millel on piiratud või puudub tõendatav riski ülekandmise mehhanism) 2– Muu kui ebatraditsiooniline või piiratud edasikindlustus

C0230 Proportsionaalne Märkige, kas edasikindlustusprogramm on proportsionaalne edasikindlustus, st kas see hõlmab edasikindlustajat, kes saab igalt kindlustusandja sõlmitud kindlustuslepingult kindlaksmääratud protsendi suuruse osa. Valige üks järgmisest loetelust: 1– proportsionaalne edasikindlustus 2– mitteproportsionaalne edasikindlustus

C0240 Selle äriühingu või isiku nimi, kellega risk on seotud Kui risk on seotud äriühinguga, märkige asjaomase äriühingu nimi Kui risk on seotud füüsilise isikuga, kasutage kindlustuslepingu numbri asemel pseudonüümi ja esitage teave selle pseudonüümi all. Pseudonüümi all esitatud andmed on andmed, mida ei saa seostada teatava üksikisikuga ilma täiendavat teavet kasutamata, kui niisugust täiendavat teavet hoitakse eraldi. Seejuures tuleb säilitada järjekindlus. See tähendab, et sama kindlustusrisk tuleb esitada aastast aastasse sama pseudonüümi all.

C0250 Kindlustuskaitsega hõlmatud riskikategooria kirjeldus Fakultatiivset riski hõlmava kindlustuskaitse peamise ulatuse kirjeldus. Tavaliselt moodustab see osa kirjeldusest, mida kasutatakse pakkumise identifitseerimiseks. Kindlustuskaitsega hõlmatud riskikategooria kirjeldus oleneb üksusest ja selle esitamine ei ole kohustuslik. Termin „riskikategooria“ ei põhine Solventsus II direktiivi terminoloogial, kuid seda võib käsitleda kui täiendavat võimalust esitada lisateavet kindlustusriski(de) kohta.

C0260 Kehtivusaeg (alguskuupäev) Märkige konkreetse kindlustuskaitse alguskuupäev (kindlustuskaitse kehtivuse alguse kuupäev) ISO 8601 kohaselt (aaaa-kk-pp).

C0270 Kehtivusaeg (lõppkuupäev) Märkige konkreetse kindlustuskaitse lõppkuupäev ISO 8601 kohaselt (aaaa-kk-pp).

C0280 Valuuta Märkige fakultatiivse kindlustuskaitse pakkumise ajal kasutatud valuuta tähtkood ISO 4217 kohaselt. Kõik käesoleva aruande summad tuleb kajastada selles valuutas.

C0290 Kindlustussumma Summa, mille elukindlustusandja maksab soodustatud isikule välja. Kui risk on kaaskindlustatud teiste elukindlustusandjate juures, tuleb siin kajastada aruandva elukindlustusandja poolt maksmisele kuuluv kindlustussumma.

C0300 Riskikapital Delegeeritud määruses (EL) nr 2015/35 määratletud riskikapital. Kui risk on kaaskindlustatud teiste elukindlustusandjate juures, tuleb siin kajastada riskikapital, mis on seotud elukindlustusandja osaga kindlustussummas.

C0310 Fakultatiivne edasikindlustussumma (kõik edasikindlustusandjad) Fakultatiivne edasikindlustussumma on see osa kindlustussummast, mis on edasi kindlustatud fakultatiivsel alusel. See summa on kooskõlas lahtris C0310 määratletud kindlustussummaga ja see kajastab fakultatiivsete edasikindlustajate vastutuse ülemmäära (100 %).

C0320 Fakultatiivne edasikindlustusmakse, mis on üle antud kõigile edasikindlustusandjatele 100 % ulatuses edasikindlustuse pakkumisest. Eeldatav aastane bruto- või edasikindlustusmakse (k.a edasiandmistasud), mis on üle antud edasikindlustusandjatele vastavalt selle osale.